Yal tazrewt neɣ yal anadi usnan yuḥwaǧ taṣleḍt i yinefkan d yigemmaḍ i dyettwagemren seg wannar. S umata, tasleḍt n wammud tettili-d ilmend n snat tarrayin yemgaraden, tamezwarut d tasmektant, tasleḍt n yigemmaḍ s tarrayt-agi ttwasenfalayen s talɣa n uṣiḍen, (chiffre, statistique). Tis snat d taɣarant, deg tarrayt-a, tettili-d teṣleḍt n yigemmaḍ s usefhem, neɣ s usegzi s wawalen d tenfaliyin. Aseqdec n tarrayin-agi yettemgarad seg tezrawt ɣer tayeḍ neɣ seg taɣult ɣer tayeḍ, maca afran n tarrayt n teṣleḍt icud ɣer temsalt n unadi akked usteqsi agejdan n tezrawt, yerza daɣen tarrayt n unadi n tezrawt, d yissalen i d-yettwagemren seg wannar.